| ԵԱՀԿ Մամուլի ազատության հարցերով հանձնակատար Դունյա Միյատովիչը հանդես է եկել հայտարարությամբ, որտեղ անդրադարձել է սահմանադրական հանրաքվեի քվեարկության օրը լրագրողների դեմ սանձազերծված բռնություններին: | |
| Մասնավորապես, հանձնակատարը հիշատակել է. | |
| iLur.am կայքի լրագրող Ռաֆայել Աֆրիկյանի դեմ կիրառված բռությունը, որի հետեւանքով տեղամասում վնասել են նրա լրագրողական վկայականն ու տեսախցիկը, | |
| «Ազատություն» ռադիոկայանի աշխատակից Անուշ Մկրտչյանի հետ կատարված միջադեպը, որի ժամանակ վիրավորել են նրան Այո-ի շտաբի մոտ, | |
| Հետք-ի լրագրող Դիանա Ղազարյանի հետ կատարված միջադեպը. նրա նեթբուքը խլել են ընտրատեղամասում: | |
| «Կոչ եմ անում իշխանություններին՝ հետաքննել բոլոր միջադեպերը, որոնք կապված են լրագրողների հետ: ԶԼՄ-ների հանդեպ բռնությունների համար անպատժելիությունն անընդունելի է»,- հայտարարել է հանձնակատարը: | |
| Հանձնակատարը նշել է, որ լրագրողներն իրավունք ունեն լուսաբանելու հանրային միջոցառումները, եւ դա պետք է անեն ազատ եւ անվտանգ եղանակով: | |